Rubén Abella

Rubén Abella  ye un escritor español.

 Biografía 
Rubén Abella ñació en Valladolid en 1967. Estudió Filoloxía Inglesa (Universidá de Valladolid) y tres so llicenciatura cursó estudios de postgrau nes universidaes de Tulane (Nueva Orleans, EEXX, 1990-1992) y Adelaide (Australia, 1992-1994), onde obtuvo un máster en Narrativa Moderna Norteamericana. D'esta época ye'l so primer cuentu publicau, “The Gun”, qu'apaeció en Voicing the Difference, una antoloxía d'autores d'orixe extranxeru residentes n'Australia. 

Nel 2002 recibió'l Premiu Torrente Ballester por La sombra del escapista, la so primer novela, cola qu'en 2007 representó a España nel Europäisches Festival des Debütromans (Festival Européu de la Primer Novela) celebráu en Kiel, Alemaña. Esi mesmu añu, el so llibru de rellatos No habría sido igual sin la lluvia foi distinguíu col Premiu Mario Vargas Llosa. En 2009 foi finalista del Premiu Nadal na so LXV edición con una obra titulada Libro del amor esquivo

N'actualidá Rubén Abella compaxina l'escritura cola fotografía. Frutu d'esta doble actividá creativa ye'l llibru Fábulas del lagarto verde, que combina la imaxe y la pallabra.

 Obres 
 Ictus, Menoscuarto 2020
 California, Menoscuarto 2015
 Baruc en el río, Destino 2011, Círculo de Lectores 2012
 Los ojos de los peces, Menoscuarto 2010
 El libro del amor esquivo, Destino 2009 (Finalista del Premiu Nadal 2009)
 No habría sido igual sin la lluvia, NH Hoteles 2008 (Premiu Mario Vargas Llosa NH de Relatos 2007), Cuadernos del Vigía 2017 
 La sombra del escapista, Lea 2003 (Premiu Torrente Ballester 2002)

 Referencies 

 Enllaces esternos 

Categoría:Escritores de Castiella y Lleón
Categoría:Escritores en castellanu
Categoría:Persones de Valladolid